Nos Guido et Petrus fratres filii dompni Johannis dicti Girot burgensis de Monte Acuto notum facimus universis quod nos scientes, prudentes et spontanei, non vi, non metu, non dolo ducti, nec ab aliquo circonventi, cedimus, concedimus et quittamus in perpetuum ecclesie Beate Marie de Miratorio et monachis ibidem Deo et sanctis omnibus servientibus omne ius et omnem actionem, dominium et proprietatem que nobis contingebant vel contingere poterant et debebant in quinque saloriis murie sitis in puteo de Ledone ex parte Dompni Christini dicti Naparis quondam avi nostri, quos quinque salorios murie ad eundem Christinum quondam iure hereditario pertinentes. Idem Christinus eidem ecclesie et dictis fratribus in elemosinam perpetuam erogavit, de quibus etiam quinque saloriis murie nos Guido et Petrus fratres abbatem et conventum dicti loci inquietabamus, propter quam inquietationem nos dicte ecclesie et dictis fratribus fidelitatem legitimam promittentes, promittimus eosdem quinque salorios murie et quittationem de ipsis factam defendere et guarantire contra omnes quantum […]ordo iuris et faciemus et prestabimus quantum ad predicta pertinet quicquid in causa evictionis deb[…] prestari ad que omnia videlicet tam ad quittationem quam ad guarantiam et defensionem, nos et nostros successores bona fide quantum possumus obligamus. Et quia propria sigilla non habemus, sigillum religiosi viri fratris Petri prioris Ledon- presentibus litteris rogavimus et fecimus apponi, una cum sigillo domini Odonis vicarii eiusdem loci. Et nos predicti prior et vicarius sigilla nostra ad preces et requisitionem dictorum Petri et Guidonis fratrum, presentibus litteris apposuimus in testimonium omnium predictorum. Actum et datum in crastino conversionis sancti Pauli anno Domini millesimo ducentesimo septimo nono.